Strúktúralismi í bókmenntafræðum rannsakar bókmenntir og texta sem kerfi og reynir að komast að því hvaða lögmál liggja kerfinu til grundvallar . Þetta má útskýra með stuttri frásögn og afar einfaldri strúktúralískri greiningu á henni : Faðir og sonur deila um rauðan borðdúk og sonurinn rýkur út í fússi . Síðan fylgir sonurinn föður sínum heim , lærir klæðskeraiðn og tekur við fjölskyldufyrirtækinu . Strúktúralísk greining skiptir sér ekkert af einingum sögunnar heldur aðeins innbyrðis tengslum þeirra . Svo lengi sem venslin milli eininganna haldast er í raun alltaf um sömu söguna að ræða . Það eru engir gildisdómar innifaldir í strúktúralískri greiningu . Strúktúralisma var mikið beitt á stutta , einfalda texta sem eru líkir innbyrðis , eins og til dæmis þjóðsögur . Af því að merkingareigindir verða til vegna vensla og þær eru tilfallandi þá þarf strúktúralískt kerfi til þess að greina þær : Við þurfum að búa til kerfið til þess að gefa einingunum merkingu . En vegna þess að táknið er tilfallandi eining og merkingin verður til vegna vensla er alltaf hægt að endurmynda ótal mörg annars konar kerfi úr sömu einingum . Þannig felur myndun kerfisins sem gefur einingunum merkingu í sér sífellda afbyggingu á sama kerfi og þar með tilurð annars konar merkingar . Þeir sem vilja kynna sér strúktúralisma frekar er bent á eftirfarandi rit og greinar : Jón Gunnar Bernburg er prófessor í félagsfræði við Háskóla Íslands . Rannsóknir Jóns Gunnars spanna fjölmörg svið félagsfræðinnar . Núverandi rannsóknarefni hans eru fjöldamótmæli í samtímanum , en hann hefur einnig fengist við rannsóknir sem tengjast vandamálum ungmenna og afbrotum , svo dæmi séu tekin .